Serangan Subuh

Serangan Subuh Guthrie ialah operasi pengambilalihan korporat yang dilaksanakan oleh Permodalan Nasional Berhad (PNB) pada 7 September 1981 bagi memperoleh kawalan ke atas Guthrie Corporation, sebuah syarikat perladangan milik British.  

Operasi ini melibatkan pembelian pantas saham Guthrie di Bursa Saham London, membolehkan Malaysia memperoleh pegangan majoriti dan mengembalikan pemilikan kira-kira 200,000 ekar (800 km²) tanah perladangan kepada negara.  

Dirancang oleh  Khalid Ibrahim dan disokong oleh Mahathir Mohamad, serangan ini berjaya kerana dilaksanakan tepat ketika pasaran dibuka, memberi kelebihan taktikal kepada Malaysia. Kejayaan ini menjadi titik penting dalam sejarah ekonomi negara, menandakan pemulangan aset strategik yang sebelum ini dikuasai oleh entiti asing.

 Pembatalan projek filem 
Pada tahun 2025, sebuah filem bertajuk Dawn Raid: The Hands That Rattled The Queen sedang dalam peringkat pembangunan oleh pelakon dan pengarah filem Malaysia, Bront Palarae. Filem tersebut dirancang untuk menggambarkan peristiwa Serangan Subuh Guthrie 1981, dengan pelakon Shaheizy Sam dilaporkan bakal membawakan watak Khalid Ibrahim. Projek ini telah dibangunkan selama lebih sedekad dan melibatkan lebih 50 tenaga kreatif. Projek tersebut dibatalkan selepas  SD Guthrie menolak untuk membiayai pembikinannya. Menurut laporan media, syarikat berkenaan menyatakan bahawa penerbitan filem tidak selaras dengan aktiviti teras perniagaan mereka dan turut menyuarakan kebimbangan terhadap bajet yang dicadangkan, yang dilaporkan melebihi RM6 juta.

 References 

Kategori:Ekonomi Malaysia
Kategori:Sejarah ekonomi Malaysia
Kategori:Permodalan Nasional Berhad
Kategori:Hubungan Malaysia–United Kingdom
Kategori:Mahathir Mohamad